CELEX: 62017TN0119
Language: da
Date: 2017-02-20 00:00:00
Title: Sag T-119/17: Sag anlagt den 20. februar 2017 — Alba Aguilera m.fl. mod EEAS

24.4.2017   
            
            
               DA
            
            
               Den Europæiske Unions Tidende
            
            
               C 129/26
            
         Sag anlagt den 20. februar 2017 — Alba Aguilera m.fl. mod EEAS
   (Sag T-119/17)
   (2017/C 129/39)
   Processprog: fransk
   
      Parter
   
   
      Sagsøgere: Ruben Alba Aguilera (Addis-Abeba, Etiopien) og 28 andre sagsøgere (ved advokaterne S. Orlandi og T. Martin)
   
      Sagsøgt: Tjenesten for EU’s Optræden Udadtil (EEAS)
   
      Sagsøgernes påstande
   
   
               —
            
            
               Annullation af den anfægtede afgørelse, for så vidt som den pr. 1. januar 2016 nedsætter størrelsen af godtgørelsen for levevilkårene for ansatte, der gør tjeneste i Etiopien, fra 30 % til 25 %.
            
         
               —
            
            
               EEAS tilpligtes at betale sagsøgerne et fast beløb, hvis størrelse fastsættes af Retten efter ret og billighed, for det lidte ikke-økonomiske tab.
            
         
               —
            
            
               EEAS tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Nærværende tvist vedrører lovligheden af EEAS’ afgørelse om at nedsætte den godtgørelse for levevilkårene, der tildeles Den Europæiske Unions ansatte, der gør tjeneste i Etiopien, fra 30 % til 25 %.
   Til støtte for søgsmålet har sagsøgeren anført tre anbringender.
   
               1.
            
            
               Første anbringende er, at der er sket tilsidesættelse af pligten til at vedtage almindelige gennemførelsesbestemmelser til bilag X til vedtægten.
            
         
               2.
            
            
               Andet anbringende er, at artikel 10 i bilag X til vedtægten er tilsidesat, for så vidt som den af EEAS anvendte metode til at fastsætte størrelsen af godtgørelsen for levevilkårene på et tjenestested tager hensyn til princippet om »den regionale sammenhæng«.
            
         
               3.
            
            
               Tredje anbringende er, at der er anlagt flere åbenbart urigtige skøn, som medfører, at den anfægtede afgørelse derfor er ulovlig.